Τέλος το αυτόφωρο για τους δημοσιογράφους, σύμφωνα με νομοσχέδιο που κατατέθηκε σήμερα στη Βουλή από τον υπουργό Δικαιοσύνης Μιχάλη Καλογήρου.

Βάσει του νομοσχεδίου, καταργείται η αυτόφωρη διαδικασία και στα δια του Τύπου τελούμενα αδικήματα της εξύβρισης, δυσφήμισης και συκοφαντικής δυσφήμισης.

Μεταξύ άλλων στη σχετική διάταξη το άρθρο 33 αναφέρει:

«Στο άρθρο 417 του Κώδικα Ποινικής Δικονομίας (π.δ. 258/1986, Α' 121), προστίθεται δεύτερο εδάφιο ως εξής:

«Στην περίπτωση των εγκλημάτων των άρθρων 361, 362 και 363 του Ποινικού Κώδικα δεν ακολουθείται η διαδικασία των επόμενων άρθρων, εκτός αν συντρέχουν ιδιαίτερα σοβαροί λόγοι».